Més de 8.000 persones han utilitzat el Bus de Paterna a la Platja durant aquest estiu
07/09/2021

# Més de 8.000 persones han utilitzat el Bus de Paterna a la Platja durant aquest estiu

[![Más de 8.000 personas han utilizado el Bus de Paterna a la Playa durante este verano](/images/noticias/2021/09/7549/7549_lg.jpg)](/images/noticias/2021/09/7549/7549_lg.jpg)

07.09.2021

La línia d'autobús que uneix el municipi amb Port Saplaya ha funcionat de manera ininterrompuda i amb tots els protocols anticovid des del 20 de juny i fins al 5 de setembre, de dilluns a diumenge, des de les 9.30 hores amb una primera eixida des de Paterna, fins a les 19.15 hores amb l'última eixida des de la platja al municipi

Un any més, milers de paterners i paterneres han fet ús de la línia d'autobús que uneix el municipi amb la platja de Port Saplaya, amb més de 8.467 viatgers durant els mesos d'estiu, la qual cosa suposa un increment de 1.224 persones més que en 2020.  
  
El Bus a la Platja ha funcionat de manera ininterrompuda des del 20 de juny i fins al 5 de setembre, de dilluns a diumenge, des de les 9.30 h amb una primera eixida des de Paterna, fins a les 19.15 h amb l'última eixida des de la platja al municipi i amb tots els protocols anticovid.  
  
L'ús del bus a la platja s'ha consolidat en els últims anys entre la població paternera com a alternativa de transport fins a la platja gràcies a la bona freqüència de pas i les múltiples parades per a facilitar l'accés de la ciutadania.  
  
Durant cada dia de servei s'han cobert set rutes completes amb onze parades dins del municipi per a fer més accessible aquesta línia als veïns i veïnes dels diferents barris del nucli urbà.